[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Reval-Sport Mella vo\u0303itis ka\u0308sipalli naiste meistriliiga po\u0303hiturniiri"}, {"text_idx": "#000006", "text": "Eelmisel hooajal Eesti meistriks tulnud Reval-Sport/Mella alustas kohtumist Tapal paremini ning 13. minutil vo\u0303eti Anastasija Bus\u030cina karistusviskest 7:4 edu. Vo\u0303o\u0303rustajad aga vo\u0303itlesid end Karina Kuuli va\u0308ravate abil ma\u0308ngu tagasi ning vaheajale mindi seisul 14:15. Teise poolaja algusest peale aga hakkasid ku\u0308lalised vaikselt eest a\u0308ra astuma ning 46. minutil tegi Angelika S\u030calk seisuks 25:18. Kuigi vahe enam suuremaks ei la\u0308inud, siis la\u0308a\u0308ne-virulased enam vastastele la\u0308hemale ei saanud ning lo\u0303puks tunnistati Mella 26:33 paremust."}, {"text_idx": "#000007", "text": "Reval-Spordi resultatiivseimad olid o\u0303ed Anastasija ja Inga Bus\u030cina, visates vastavalt kaheksa ja seitse va\u0308ravat. SK Tapa poolt tabasid Karina Kuul ja Marjette Maie Mu\u0308ntser u\u0308heksal ning kuuel korral. Mella vo\u0303itis seega po\u0303hiturniiri ning alustab 12. mail koduva\u0308ljaku eelisega finaalseeriat Aruku\u0308la/Mistra vastu, milles selgub Eesti meister kahe ma\u0308ngu kokkuvo\u0303ttes. SK Tapa hooaeg ja\u0308tkub 8. mail algavas pronksiseerias."}, {"text_idx": "#000008", "text": "Teoreetiliselt oli enne ma\u0308ngu veel vo\u0303imalus, et Kopli vo\u0303ib Tapa asemel ise proksima\u0308ngudele pa\u0308a\u0308seda, kui suudetakse Tabasalu alistada. Kodupubliku ees ma\u0308nginud Audentes siiski ei soovinud sellest midagi kuulda ning jo\u0303uvahekord pandi paika juba ma\u0308ngu algusest. Enda tugevuseks saanud kaitse ning sealt tulenevate kiirru\u0308nnakute abil lasti vastastel esimene va\u0308rav visata alles ku\u0308mnendal minutil, olles ise selleks hetkes juba tabatud kuuel korral. Edasine oli vo\u0303o\u0303rustajate jaoks vaid vormistamise ku\u0308simus ning Hanna Vrageri to\u0303rjete toel juhiti poolajaks juba 18:8. Teisel perioodil vo\u0303itjas kahtlust ei tekkinud ning Tabasalu naised vo\u0303tsid kindla 33:18 vo\u0303idu."}, {"text_idx": "#000009", "text": "Tabasalu resultatiivseimad olid Laura Ka\u0308rner ku\u0308mne ning Gertu Jo\u0303hvikas seitsme tabamusega. Kopli poolelt said Alina Simacheva ja Arina Polegina kirja neli va\u0308ravat. \"Ta\u0308nasel ma\u0308ngul meie jaoks otseselt kaalu ei olnud, kuid proovisime enne pronksima\u0308nge Tapaga korraliku esituse teha. Peamine eesma\u0308rk oli ta\u0308na kaitses agressiivselt ma\u0308ngida ja selle abil poolkiiretega kohtumisele tempo peale panna. U\u0308ldises plaanis vo\u0303ime ma\u0308nguga rahule ja\u0308a\u0308da, kuid play-offiks peame kindlasti va\u0308hendama lihtvigu. Mats\u030cis tahaks esile to\u0303sta meie va\u0308ravavahti, Hannat, kes postide vahel suurepa\u0308rase esituse tegi,\" kommenteeris Tabasalu ma\u0308ngija Kerli Jo\u0303ks."}, {"text_idx": "#000010", "text": "Kuna naiste po\u0303hiturniiri kaks esimest edenesid otse finaali ning ja\u0308rgmised kaks pronksima\u0308ngudele, siis ja\u0308tkub Tabasalu hooaeg 8. mail Tapal, kus alustatakse pronksmedalite pa\u0308rast vo\u0303itlemist. Reval-Sport/Kopli jaoks on hooaeg lo\u0303ppenud."}, {"text_idx": "#000011", "text": "Naiste meistrivo\u0303istluste po\u0303hiturniiri lo\u0303plik tabeliseis: (ma\u0308ngude arv, vo\u0303idud, viigid, kaotused, punktid)"}, {"text_idx": "#000013", "text": "Aruku\u0308la/Mistra tuli Eesti naiste ka\u0308sipallimeistriks"}, {"text_idx": "#000014", "text": "Aruku\u0308la/Mistra sai naiste ka\u0308sipallifinaali avama\u0308ngus napi vo\u0303idu"}, {"text_idx": "#000015", "text": "Ka\u0308sipalli meistrivo\u0303istluste finaalis kohtuvad vanad tuttavad"}, {"text_idx": "#000020", "text": "Eesti ka\u0308sipallitipud ma\u0308ngivad sel na\u0308dalal topeltpunktidele"}, {"text_idx": "#000023", "text": "Ka\u0308sipalli karikavo\u0303istluste avama\u0308ngu vo\u0303itis Serviti"}, {"text_idx": "#000024", "text": "Noodla HC Tallinna noortele suurt sihti selleks aastaks ei sea"}, {"text_idx": "#000029", "text": "Meeste ka\u0308sipalli meistriliiga uus hooaeg saab avapaugu kolmapa\u0308eval"}, {"text_idx": "#000032", "text": "Tapa teenis ka\u0308sipalli Eesti meistrivo\u0303istluste pronksi"}, {"text_idx": "#000033", "text": "Serviti jo\u0303udis meistritiitlist u\u0308he vo\u0303idu kaugusele"}, {"text_idx": "#000034", "text": "Neel ja Eikeri jo\u0303udsid Tokyos veerandfinaali"}, {"text_idx": "#000038", "text": "Eesti naiste jalgpallikoondis kohtub teisipa\u0308eval tugeva Iisraeliga"}, {"text_idx": "#000039", "text": "Rannula: me ei ole veel valmis vo\u0303istkond"}, {"text_idx": "#000044", "text": "Pooleli ja\u0308etud Hollandi derbima\u0308ng lo\u0303petatakse suletud uste taga"}, {"text_idx": "#000045", "text": "ETV spordi lu\u0308hiuudised 25. septembril"}, {"text_idx": "#000046", "text": "Eestlane kuulus maastikutriatloni MM-il vo\u0303idukasse teatemeeskonda"}, {"text_idx": "#000050", "text": "Vo\u0303rkpalli olu\u0308mpiavo\u0303itja suri vaid 43 aasta vanuselt"}, {"text_idx": "#000051", "text": "Risto Lillemets lo\u0303petas Talence'i ku\u0308mnevo\u0303istluse viiendana"}, {"text_idx": "#000054", "text": "Peep Pahv: elu on ajapikku na\u0308idanud, et korvpallikoolis ei ole rahaasjad ko\u0303ige selgemad"}]